
JUDEŢUL TIMIŞ

MUNICIPIUL TIMIŞOARA
PRIMAR
NR. SC2019-5780/11.03.2019 
EXPUNERE DE MOTIVE 

PRIVIND OPORTUNITATEA PROIECTULUI DE HOTĂRÂRE- Privind schimbarea destinaţiei spaţiului  de la parterul căminului internat al fostului Colegiu Tehnic „Ion Mincu” din Timişoara, şi a terenului  de acces, situate în str. Franz Listz nr. 3  precum şi atribuirea prin închiriere directă către Direcţia Generală de Asistenţă Socială şi Protecţia Copilului Timiş.
          Având în vedere  adresa cu nr. SC2018-6008 din 14.03.2018 a Direcţiei de Asistenţă Socială şi Protecţia Copilului Timiş, privind prelungirea contractului de închiriere pentru spaţiul de la parterul căminului aferent Colegiului Tehnic “Ion Mincu” şi a terenului  de acces, situate  str. Franz Listz nr. 3; 

         Având în vedere art.112, alin. 6 din Legea educaţiei naţionale nr.1/2011 şi  Ordinul nr. 5819/2016 al Ministerului Educaţiei Naţionale privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat;

        Având în vedere procesul verbal  din data de 17.07.2018 al Comisiei  de analiză a spaţiilor temporar disponibile, situate în imobilele instituţiilor şcolare şi medicale aflate în proprietatea municipiului Timişoara;
       Având în vedere HCL nr. 405/27.07.2018  privind propunerea de schimbare a destinaţiei  spaţiului în suprafaţă de 346,39 mp, situat la parterul căminului internat al fostului Colegiu Tehnic „Ion Mincu” din  Timişoara, str. Franz Listz nr. 3 şi a terenului  în suprafaţă de 180,60 mp, pe o perioadă de 5 ani, în  spaţiu  pentru  desfăşurarea  activităţii  Direcţiei Generală de Asistenţă Socială şi Protecţia Copilului Timiş;

      Având în vedere Avizul conform nr. 11392/11.12.2018  al Ministerului Educaţiei Naţionale privind schimbarea destinaţiei spaţiului în suprafaţă de 346,39 mp,  situat la parterul căminului internat al fostului Colegiul Tehnic „Ion Mincu”  din  Timişoara, str. Franz Listz nr. 3 şi a terenului  în suprafaţă de 180,60 mp din totalul de 1116,00 mp, în vederea  desfăşurării  activităţii Direcţiei Generală de Asistenţă Socială şi Protecţia Copilului Timiş, pe o perioadă de 5 ani.
     Având în vedere  Raportul de evaluare privind  stabilirea tarifelor de închiriere; 
     Având în vedere că Direcţia Generală de Asistenţă Socială şi Protecţia Copilului Timiş este o instituţie publică aflată în structura organizatorică a Consiliului Judeţean Timiş; 
      Având în vedere  că  închirierea bunurilor proprietate publică  unităţilor administrativ-teritoriale se aprobă prin hotărâre consiliului local, potrivit prevederilor  art 14 alin 1 din Legea 213/1998 privind bunurile proprietate publică; 
     - Considerăm oportună iniţierea unui proiect de hotărâre  privind schimbarea destinaţiei spaţiului  de la parterul căminului internat al fostului Colegiu Tehnic „Ion Mincu” din Timişoara, şi a terenului  de acces situate în str. Franz Listz nr. 3 precum şi atribuirea prin închiriere directă către Direcţia Generală de Asistenţă Socială şi Protecţia Copilului Timiş.

